NASA, MISSION:SCIENCE prezintă:
Spectrul electromagnetic - Microundele
...o subtitrare de Scientia.ro...
Microundele sunt cele cu care
facem floricele de porumb.
Tot ele te surprind când depăşeşti viteza legală.
Transmiţătoarele de microunde transportă mii de canale
telefonice pentru a creşte viteza apelurilor.
Dar pot microundele să ne ajute
să înţelegem mai multe despre lume şi Univers?
Să vedem. Cu lungimi de undă cuprinse între
30 de centimetri şi
1 milimetru, microundele se situează în cadrul spectrului
electromagnetic între undele radio şi radiaţia infraroşie.
Microundele sunt utilizate în
tehnologia radar de tip Doppler,
folosită pe scară largă pentru prognoze meteo
zonale pe termen scurt şi pentru
ceea ce vedeţi în cadrul ştirilor meteo.
Sateliţii au revoluţionat
prognozele meteo, oferind o imagine
globală a modelelor climatice
şi temperaturilor la suprafaţa planetei.
Această perspectivă unică a crescut simţitor precizia
prognozelor privind starea vremii, dar şi
a celor cu privire la furtunile tropicale.
Diferitele lungimi de undă din domeniul microundelor,
grupate în benzi, furnizează
informaţii diverse oamenilor de ştiinţă.
Microundele de lungime medie de undă din banda C
trec prin nori, praf, fum, zăpadă şi ploaie
pentru a dezvălui suprafaţa terestră.
Măsurătorile satelitare cu microunde
scot la iveală zilnic starea calotei arctice,
chiar şi când este înnorat.
Aceste măsurători arată
variaţii mari de la an la an,
dar şi, per total, o scădere a nivelului calotei polare arctice
începând cu finalul anilor '70,
ilustrată aici cu hărţi şi
o serie de imagini cu gheţurile arctice
în luna septembrie, la finalul dezgheţului care are loc vara.
Satelitul japonez
denumit "Resursele Pământului" utilizează microunde
de lungimi de undă mai mari, din banda L,
pentru cartografierea pădurilor prin măsurarea
umidităţii de suprafaţă a solului -
cum puteţi vedea în această imagine a bazinului fluviului Amazon -
pentru a identifica zonele unde au avut loc despăduriri recente.
Microundele din banda L sunt folosite şi de
Sistemele Globale de Poziţionare (GPS),
cum sunt cele disponibile pentru autoturisme.
Oamenii de ştiinţă combină cu regularitate
informaţii obţinute folosind microunde cu informaţii furnizate
de alte domenii ale spectrului electromagnetic
pentru a studia compoziţia prafului cosmic,
ori a supernovelor,
ca în cazul acestei imagini a unei supernove care combină date
obţinute prin intermediul razelor X, undelor radio şi microundelor.
Această supernovă descoperită
recent în Calea Lactee a explodat 
cu doar 140 de ani în urmă, în
timpul Războiului de Secesiune.
Un fenomen important este specific microundelor.
În 1965, folosind microunde cu
lungimi mari de undă, din banda L, 
Arno Penzias şi Robert Wilson au făcut din greşeală
o descoperire epocală:
au detectat ceea ce credeau că ar fi un zgomot
de fond generat de instrumentele folosite,
dar care s-a dovedit a fi un semnal de fond constant
provenind de pretutindeni din spaţiul cosmic.
Este vorba despre "radiaţia cosmică de fond",
iar dacă ochii noştri
ar putea să "vadă" microunde, întreaga boltă cerească
ar străluci cu o luminozitate aproape uniformă
în toate direcţiile.  Existenţa
acestei radiaţii de fond
a reprezentat o dovadă extrem de importantă în sprijinul
teoriei cosmologice cunoscută sub numele de Big Bang,
care descrie naşterea Universului.
Microundele au devenit aşadar atât fundaţia,
cât şi miracolele lumii moderne.
Sunt, de asemeni, la baza
sistemelor de telecomunicaţii şi
teledetecţie terestre şi satelitare, fiind 
un excelent ghid despre istoria şi originile
Universului nostru.
